ભાઈ હાર્દિક, હવે ત્રણ વાગે તમારો 'ઈગો' વચ્ચે લાવ્યા વગર સુખેથી 'પારણાં' કરી લ્યો! સરકાર, પોલીસ તંત્ર અને માધ્યમોને કોઈક રચનાત્મક કાર્ય કરવામાં તમે સહાયરૂપ થાઓ. તમારી નાહકની અને વારેવારની અડચણોના કારણે બધા પરેશાન છે અને કરવા જેવા ઘણા કામ અટકી ગયા છે. સરકાર જો ખોટી દિશામાં હોય તો તેનો કાન જરૂર આમળો. પરંતુ પ્રજાને બાનમાં લેવાનું, યુવાઓને ગેરમાર્ગે દોરવાનું બંધ કરો. બધા 'વિચારધારા'ને આગળ ધરીને અવનવી વાતો જરૂર કરે છે; પરંતુ આખરી ઉદેશ વ્યક્તિગત-સંસ્થાકીય ફાયદાઓ, રાજકીય મહેચ્છાઓ અને સત્તા સિવાય કશું જ નથી. સત્તાકારણ ખોટું નથી. ખુલીને સામે આવો, રાજકારણમાં ઝંપલાવો, ચૂંટણી લડો, લોકતંત્રનો સક્રિય હિસ્સો બનો અને બંધારણીય રીતે તમારી વાતોને આગળ ધરો.